試用期2個月頂唔順!打工仔入銀行做這工作 網民撐辭職:冇前景
返新工辛苦到想在試用期辭職!有本身從事金融業的打工仔發文大呻,最近轉新工到銀行從事港股時段接客電話落盤工作,但試用期過了2個月始終無法適應,「精神壓力近日已大到放工後咩都思考唔到」,更因體力消耗及長期坐着而令肩周炎有復發風險,正考慮辭職還是用更多時間嘗試適應。不少網民認為健康要緊,如超出負荷倒不如另覓工作,更有留言更提醒樓主,現在已是網上交易時代,「你習慣了都會好快無得do」。
樓主在香港討論區以「
」為題發帖,他原從事金融業,最近轉到銀行工作,負責港股時段接客電話落盤。試用期過了2個月,他仍覺得難以適應,「精神壓力近日已大到放工後咩都思考唔到」,而體力消耗大又要久坐,憂心令肩周炎舊患復發,正糾結「應該提早講聲辭職或是再畀時間自己審視能否適應呢份工」。樓主補充,他雖有經濟負擔,但壓力不算大,該工作試用期內不能「即走」,仍要經正常程序辭職。雖然性質和過去工作有點類似,但樓主稱銀行系統既複雜又落後,「簡單1件事都N咁多個程序」、「我都以為銀行工好做,但好豬頭骨,起碼我連1個鐘食lunch權利都無」,除要回公司候命,還要每朝8點45分回去準備好開會,及每日要處理7到10份報告。
樓主續指,除了運作上混亂外,最大問題是沒有前輩指導,要靠自己摸索,所以經常「撞板」,明明已虛心學習2個月,但未見進展。
有網民不贊成樓主辭職,建議他多試2個月,撐過試用期看看,但不少人認為如果覺得不適合及影響到身體,應盡早離開,「唔難揾就轉工吧 ,身體健康永遠行第一」。
部份網民提醒,現在時是網上交易年代,樓主新工作算夕陽行業,「你習慣了都會好快無得do,今時今日愈來愈少人打電話了」、「冇前景,又大機會撞板,仲冇人教冇人善後,搵另一份工重新出發啦」。
(香港討論區)